《蒙示涉汝诗次韵》
宋代·陈与义

城南天倒影，绿浪摇十里。
使君云梦胸，犹复录此水。
舟行及雨云，秋色在葭苇。
烟涵翠轂润，月照金波委。
知公已忘机，鸥鹭宛停峙。
向来趋热士，说似颡应泚。
俗子与清游，自古剧函矢。
如何有双脚，受垢不受洗。
异哉公殊嗜，记此两苦李。
诗成堕衡门，名字污纸尾。
明当蹑公迹，佳处不待指。
会逢白沙渚，我舍真可徙。
鸣驺傥重来，傍舫倾我耳。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。